**(สำเนา)**

**บันทึกรายงานการประชุมสภาองค์การบริหารส่วนตำบลนาดี**

**สมัยวิสามัญ สมัยที่ ๑ ประจำปี พ.ศ.๒๕๖๕**

**วันพุธ ที่ ๒ เดือนกุมภาพันธ์ พ.ศ.๒๕๖๕ เวลา ๐๙.๐๐ น.**

**ณ ห้องประชุมองค์การบริหารส่วนตำบลนาดี อำเภอยางตลาด จังหวัดกาฬสินธุ์**

**ผู้มาประชุม**

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ |
| ๑ | นางสาวแก้วสุดา แก้วโสม | ประธานสภาองค์การบริหารส่วนตำบลนาดี | แก้วสุดา แก้วโสม |
| ๒ | นายทองอาน ภูกิ่งเงิน | รองประธานสภาองค์การบริหารส่วนตำบลนาดี | ทองอาน ภูกิ่งเงิน |
| ๓ | นายคาน โทนาพันธ์ | สมาชิกสภาองค์การบริหารส่วนตำบลนาดี หมู่ที่ ๑  | คาน โทนาพันธ์ |
| ๔ | นายทศพล กาลเลิศ | สมาชิกสภาองค์การบริหารส่วนตำบลนาดี หมู่ที่ ๒ | ทศพล การเลิศ |
| ๕ | นางสาวนลินี กระภูชัย | สมาชิกสภาองค์การบริหารส่วนตำบลนาดี หมู่ที่ ๓ | นลินี กระภูชัย |
| ๖ | นางสุภาวดี ภูเวียง | สมาชิกสภาองค์การบริหารส่วนตำบลนาดี หมู่ที่ ๔ | สุภาวดี ภูเวียง |
| ๗ | นางสาวโสภา ภูสามี | สมาชิกสภาองค์การบริหารส่วนตำบลนาดี หมู่ที่ ๖ | โสภา ภูสามี |
| ๘ | นางชานิสา บุญเต็ม | สมาชิกสภาองค์การบริหารส่วนตำบลนาดี หมู่ที่ ๘ | ชานิสา บุญเต็ม |
| ๙ | นายเดชชัย ภูลายดอก | เลขานุการสภาองค์การบริหารส่วนตำบลนาดี  | เดชชัย ภูลายดอก |

**ผู้ขาดการประชุม**

 -

**ผู้ลาการประชุม**

 -

**ผู้เข้าร่วมการประชุม**

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชือ |
| ๑ | นายกันต์พงษ์ ภูหวล | นายกองค์การบริหารส่วนตำบลนาดี | กันต์พงษ์ ภูหวล |
| ๒ | นายกุหลาบ ภูกิจเย็น | รองนายกองค์การบริหารส่วนตำบลนาดี | กุหลาบ ภูกิจเย็น |
| ๓ | นางสาวจีระนันท์ ภูงามเงิน | รองนายกองค์การบริหารส่วนตำบลนาดี | จีระนันท์ ภูงามเงิน |
| ๔ | นางมัทนียา ภูสมศรี | เลขานุการนายกองค์การบริหารส่วนตำบลนาดี | มัทนียา ภูสมศรี |
| ๕ | นางณัฏฐกฤตญา ภูโชคชัย | ปลัดองค์การบริหารส่วนตำบลนาดี | ณัฏฐกฤตญา ภูโชคชัย |
| ๖ | นายยุคนธร ภูโชคชัย | ผู้อำนวยการกองคลัง | ยุคนธร ภูโชคชัย |
| ๗ | นายนิพนธ์ กองคำ | ผู้อำนวยการกองช่าง | นิพนธ์ กองคำ |
| ๘ | พ.จ.ท.รังสันต์ ภูกองไชย | หัวหน้าสำนักปลัด | รังสันต์ ภูกองไชย |
| ๙ | นางเพลินพิศ ภูกิ่งเงิน | ผู้อำนวยการกองการศึกษา | เพลินพิศ ภูกิ่งเงิน |
| ๑๐ | นางสาวสุธิดา หนองภักดี | นักจัดการงานทั่วไป | สุธิดา หนองภักดี |
| ๑๑ | นางพัชรินทร์ ภูงามเงิน | นักวิเคราะห์นโยบายและแผน | พัชรินทร์ ภูงามเงิน |

/เริ่มประชุมเวลา...

-๒-

**เริ่มประชุมเวลา -๐๙.๐๐ น.**

 -ประธานในที่ประชุมจุดธูปเทียนบูชาพระรัตนตรัย

นางสาวแก้วสุดา แก้วโสม เมื่อครบองค์ประชุมแล้วขอเปิดการประชุมสภาองค์การบริหารส่วนตำบลนาดี สมัย

ประธานสภาฯ วิสามัญ สมัยที่ ๑ ประจำปี พ.ศ.๒๕๖๕ วันที่ ๒ กุมภาพันธ์ ๒๕๖๕ และดำเนินการประชุม

 ตามระเบียบวาระดังต่อไปนี้

นายเดชชัย ภูลายดอก -แจ้งประกาศอำเภอยางตลาด เรื่องเรียกประชุมสภาองค์การบริหารส่วนตำบลนาดี สมัย

เลขานุการสภาฯ วิสามัญ สมัยที่ ๑ ประจำปี พ.ศ.๒๕๖๕ การที่ประธานสภาองค์การบริหารส่วนตำบลนาดี ขอเปิด

 ประชุมสภาสมัยวิสามัญ สมัยที่ ๑ ประจำปี พ.ศ.๒๕๖๕ เพื่อให้นายกองค์การบริหารส่วนตำบล

 นาดี ได้แถลงนโยบายต่อสภาองค์การบริหารส่วนตำบลนาดี ตั้งแต่วันที่ ๒ กุมภาพันธ์ ๒๕๖๕

 เป็นต้นไปนั้น

 อาศัยอำนาจตามมาตรา ๕๕ แห่งพระราชบัญญัติสภาตำบลและองค์การบริหารส่วน

 ตำบล พ.ศ.๒๕๓๗ แก้ไขเพิ่มเติม (ถึงฉบับที่ ๗) พ.ศ.๒๕๖๒ ประกอบกับระเบียบ

 กระทรวงมหาดไทยว่าด้วยการประชุมสภาท้องถิ่น พ.ศ ๒๕๕๑ แก้ไขเพิ่มเติมถึง (ฉบับที่ ๒ )

 พ.ศ.๒๕๕๔ ข้อ ๓๖ (ข้อ ๓) นายอำเภอยางตลาด พิจารณาแล้วเห็นว่าเป็นการจำเป็นเพื่อ

 ประโยชน์แห่งองค์การบริหารส่วนตำบล จึงประกาศเรียกประชุมสภาองค์การบริหารส่วนตำบล

 นาดี สมัยวิสามัญ สมัยที่ ๑ ประจำปี พ.ศ.๒๕๖๕ ในวันที่ ๒ กุมภาพันธ์ พ.ศ.๒๕๖๕ เป็นต้นไป

 ทั้งนี้มีกำหนดไม่เกิน ๑๕ วัน ณ ห้องประชุมสภาองค์การบริหารส่วนตำบลนาดี ประกาศ ณ วันที่

 ๓๑ มกราคม พ.ศ.๒๕๖๕ นายสันติ จัตตุพันธ์ นายอำเภอยางตลาด

**ระเบียบวาระที่ ๑ เรื่องที่ประธานจะแจ้งต่อที่ประชุม**

นางสาวแก้วสุดา แก้วโสม - เนื่องจากวันนี้ วันที่ ๒ กุมภาพันธ์ ๒๕๖๕ ได้มีเจ้าหน้าที่จากสำนักงานคณะกรรมการ

ประธานสภาฯ การเลือกตั้งจังหวัดกาฬสินธุ์ ได้มาให้บริการแนะนำและรับการยื่นบัญชีรายรับรายจ่ายในการเลือกตั้ง หลังจากเลิกประชุมแล้ว ขอเชิญสมาชิกสภาองค์การบริหารส่วนตำบลนาดีนาดี และฝ่ายบริหาร ทุกท่านยื่นแบบบัญชีรายรับรายจ่ายได้ หรือหากมีข้อสงสัยสามารถสอบถามเจ้าหน้าที่ได้ ณ หน้าห้องประชุมสภาองค์การบริหารส่วนตำบลนาดี ด้านนอก

**ระเบียบวาระที่ ๒** เรื่องรับรองรายงานการประชุม

-การประชุมสภาองค์การบริหารส่วนตำบลนาดี ครั้งแรกประจำปี พ.ศ.๒๕๖๔ เมื่อวันที่ ๓๐ ธันวาคม พ.ศ.๒๕๖๔ ขอให้สมาชิกทุกท่านได้ตรวจสอบรายงานการประชุมครั้งที่แล้ว

-มีสมาชิกท่านใดจะแก้ไขเพิ่มเติม หรือให้คำเสนอแนะเพื่อให้เนื้อหาสาระการประชุมถูกต้องครบถ้วนสมบูรณ์ เชิญท่านสมาชิกตรวจรายงานการประชุมด้วยคะ

-สมาชิกทุกท่านได้ตรวจสอบรายงานการประชุมแล้ว มีท่านใดจะแก้ไขหรือไม่ หากไม่มีดิฉันขอมติที่ประชุมรับรองรายงานการประชุมสภาองค์การบริหารส่วนตำบลนาดี ครั้งแรก ประจำปี พ.ศ.๒๕๖๔ เมื่อวันที่ ๓๐ ธันวาคม ๒๕๖๔ โปรดยกมือค่ะ

**มติที่ประชุม -**มติเป็นเอกฉันท์ เห็นชอบ ๘ เสียง

/ระเบียบวาระที่ ๓...

 -๓-

**ระเบียบวาระที่ ๓** กระทู้ถาม

 -ไม่มี

**ระเบียบวาระที่ ๔** เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว

 -ไม่มี

**ระเบียบวาระที่ ๕** เรื่องที่เสนอใหม่

นางสาวแก้วสุดา แก้วโสม **๕.๑ การแถลงนโยบายต่อสภาองค์การบริหารส่วนตำบลนาดี**

ประธานสภาฯ หลังจากการประกาศผลการเลือกตั้งนายกองค์การบริหารส่วนตำบลนาดี เมื่อวันที่ ๒๕ มกราคม พ.ศ.๒๕๖๕ ประกาศผลสมาชิกสภาองค์การบริหารส่วนตำบลนาดีนาดี เมื่อวันที่ ๒๑ ธันวาคม พ.ศ.๒๕๖๔ เพื่อให้เป็นไปตามพระราชบัญญัติสภาตำบล และองค์การบริหารส่วนตำบล พ.ศ.๒๕๓๗ และแก้ไขเพิ่มเติม (ฉบับที่ ๗) พ.ศ.๒๕๖๒ ตามมาตรา ๕๘/๕ ก่อนนายกองค์การบริหารส่วนตำบลเข้ารับหน้าที่ ให้ประธานสภาองค์การบริหารส่วนตำบลเรียกประชุมสภาองค์การบริหารส่วนตำบล เพื่อให้นายกองค์การบริหารส่วนตำบลแถลงนโยบายต่อสภาองค์การบริหารส่วนตำบล โดยไม่มีการลงมติ ทั้งนี้ ภายในสามสิบวันนับแต่วันประกาศผลการเลือกตั้งนายกองค์การบริหารส่วนตำบล การแถลงนโยบายของนายกองค์การบริหารส่วนตำบล ให้กระทำการโดยเปิดเผย โดยนายกองค์การบริหารส่วนตำบลต้องจัดทำนโยบายเป็นลายลักษณ์อักษรแจกให้สมาชิกองค์การบริหารส่วนตำบลทุกคนที่มาประชุมด้วย ในลำดับต่อไปขอเชิญ ท่านนายกองค์การบริหารส่วนตำบลนาดี ได้แถลงนโยบาย ต่อสภาองค์การบริหารส่วนตำบลนาดี ขอเรียนเชิญค่ะ

นายกันต์พงษ์ ภูหวล เรียน ท่านประธานสภาองค์การบริหารส่วนตำบลนาดี ที่เคารพ และสมาชิกสภาองค์การบริหารส่วน

นายก อบต.นาดี ตำบลนาดี ผู้ทรงเกียรติทุกท่าน

 ตามประกาศคณะกรรมการการเลือกตั้งกำหนดให้มีการเลือกตั้งสมาชิกสภาองค์การบริหารส่วนตำบลนาดี และนายกองค์การบริหารส่วนตำบล เมื่อวันที่ ๒๘ พฤศจิกายน ๒๕๖๔ ที่ผ่านมานั้น กระผม นายกันต์พงษ์ ภูหวล ได้รับความไว้วางใจจากพี่น้องประชาชนชาวตำบลนาดี ไปใช้สิทธิ์เลือกตั้งโดยการลงคะแนนจนเป็นผู้ได้รับการเลือกตั้งเป็นนายกองค์การบริหารส่วนตำบลนาดี โดยประกาศคณะกรรมการการเลือกตั้ง เรื่องผลการเลือกตั้งนายกองค์การบริหารส่วนตำบลนาดี อำเภอยางตลาด จังหวัดกาฬสินธุ์ ลงวันที่ ๒๕ มกราคม ๒๕๖๕ ตามประกาศรับรองผลการเลือกตั้ง นายกันต์พงษ์ ภูหวล เป็นผู้ได้รับการเลือกตั้งเป็นนายกองค์การบริหารส่วนตำบลนาดี

อาศัยอำนาจตามมาตรา ๕๘/๕ แห่งพระราชบัญญัติสภาตำบล และองค์การบริหารส่วนตำบล พ.ศ.๒๕๓๗ และแก้ไขเพิ่มเติม (ฉบับที่ ๗) พ.ศ.๒๕๖๒ บัญญัติว่าก่อนนายกองค์การบริหารส่วนตำบลเข้ารับหน้าที่ ให้ประธานสภาองค์การบริหารส่วนตำบลเรียกประชุมสภาองค์การบริหารส่วนตำบล เพื่อให้นายกองค์การบริหารส่วนตำบลแถลงนโยบายต่อสภาองค์การบริหารส่วนตำบล โดยไม่มีการลงมติ ทั้งนี้ ภายในสามสิบวัน นับแต่วันประกาศผลการเลือกตั้งนายกองค์การบริหารส่วนตำบล และการแถลงนโยบายของนายกองค์การบริหารส่วนตำบล ให้กระทำการโดยเปิดเผย โดยนายกองค์การบริหารส่วนตำบล

/ต้องจัดทำ...

 -๔-

ต้องจัดทำนโยบายเป็นลายลักษณ์อักษรแจกให้สมาชิกองค์การบริหารส่วนตำบลทุกคนที่มาประชุมด้วย กระผมได้จัดเตรียมเอกสารดังกล่าวมอบให้เลขานุการสภาฯ เพื่อแนบเป็นเอกสารประกอบการประชุมครั้งนี้ไว้ด้วยแล้ว กระผม นายกันต์พงษ์ ภูหวล นายกองค์การบริหารส่วนตบำลนาดี ขอกราบขอบพระคุณพี่น้องชาวตำบลนาดี ด้วยความจริงใจที่มอบความไว้วางใจให้กระผมได้รับโอกาสเข้ามาทำงานในตำแหน่งนายกองค์การบริหารส่วนตำบลนาดี ในครั้งนี้ และขอแสดงความยินดีกับท่านประธานสภาฯ ท่านรองประธานสภาฯ และสมาชิกองค์การบริหารส่วนตำบลนาดี ผู้ทรงเกียรติทุกท่าน ที่ได้รับเลือกตั้งโดยได้รับความไว้วางใจจากพี่น้องประชาชนในแต่ละหมู่บ้าน ได้เข้ามาปฏิบัติหน้าที่อันสำคัญและมีเกียรติในฐานะนิติบัญญัติในสภาองค์การบริหารส่วนตำบลนาดี แห่งนี้

กระผมขอให้วาระอันสำคัญ ณ สภาองค์การบริหารส่วนตำบลแห่งนี้ เพื่อแถลงให้เห็นความมุ่งมั่นตั้งใจของกระผมและคณะผู้บริหารที่ประสงค์จะให้นโยบายในแต่ละด้านได้รับการนำไปขับเคลื่อนสู่การปฏิบัติหน้าที่อย่างสัมฤทธิ์ผล อย่างทัดเทียม ทั่วถึง ทันที ตามเจตนารมณ์ และสัญญาประชาคมที่ให้ไว้กับพี่น้องประชาชนสู่การพัฒนาอย่างยั่งยืนของตำบลนาดี ต่อไป กระผมในฐานะของนายกองค์การบริหารส่วนตำบลนาดี และคณะผู้บริหารได้กำหนดนโยบายการบริหารนี้ ให้สอดคล้องกับอำนาจหน้าที่ ที่ต้องทำตามอำนาจหน้าที่ ที่กฎหมายกำหนดสอดคล้องกับแผนยุทธศาสตร์ชาติ ๒๐ ปี (พ.ศ.๒๕๖๗-พ.ศ.๒๕๗๙) แผนพัฒนาเศรษฐกิจและสังคมแห่งชาติฉบับที่ ๑๒ (พ.ศ.๒๕๖๐ – พ.ศ.๒๕๖๔) แผนพัฒนาจังหวัด แผนพัฒนาอำเภอ และแผนพัฒนาตำบลตำบลนาดี (พ.ศ.๒๕๖๖ – พ.ศ.๒๕๗๐) รวมทั้งนโยบายเร่งด่วนของรัฐบาล และนโยบายเร่งด่วนของจังหวัด และประการสำคัญยิ่งคือความต้องการของประชาชนภายในตำบลนาดี ซึ่งเป็นนโยบายที่ได้เสนอแก่ประชาชนในระหว่างการหาเสียงเลือกตั้งตำบลนาดี มีหลากหลายในด้านอาชีพ ประเพณี วัฒนธรรม และทรัพยากรธรรมชาติ ในขณะเดียวกันยังมีปัญหาที่ต้องแก้ไขและปรับปรุงอีกมากมาย ไม่ว่าจะเป็นเรื่องน้ำประปาภายในหมู่บ้าน น้ำเพื่อการเกษตร ไฟฟ้าและแสงสว่าง ไฟฟ้าสาธารณะ ปัญหาด้านสิ่งแวดล้อม ปัญหาด้านคุณภาพชีวิต ปัญหาด้านยาเสพติด และอีกมากมาย ท่านประธานที่เคารพครับ นโยบายที่กระผมได้กำหนดและแถลงนโยบายต่อสภาองค์การบริหารส่วนตำบลในครั้งนี้ประกอบด้วยนโยบาย ๒ ส่วน คือ ส่วนที่ ๑ นโยบายเร่งด่วน ส่วนที่ ๒ นโยบายโดยรวมด้านต่าง ๆ เพื่อใช้ประกอบกำหนดแนวทางในการบริหาร และพัฒนาในระหว่างดำรงตำแหน่ง ๔ ปี ดังนี้

**๑. นโยบายเร่งด่วน**

เป็นภาระงานที่ต้องดำเนินการโดยเร็วเพื่อความต้องการและ บรรเทาความเดือดร้อนที่จำเป็นต่อการพัฒนาคุณภาพชีวิตของประชาชนโดยรวมในตำบลนาดี

 ๑.๑ สร้างศรัทธาให้กับประชาชนตำบลนาดี องค์กรภาครัฐเอกชน ต่อการบริหาร

ตำบลนาดี

 ๑.๒ บริหารงานด้วยความเป็นธรรม ซื่อสัตย์ โปร่งใส ตามระเบียบข้อกฎหมาย

 เพื่อประโยชน์สูงสุดในตำบลนาดี

/๑.๓.ให้ความสำคัญ...

-๕-

๑.๓ ให้ความสำคัญงานพัฒนาเร่งด่วน ปรับปรุงกระบวนการผลิตน้ำประปาหมู่บ้านทั้งตำบล ให้มีความสะอาดเหมาะสมที่จะใช้สำหรับอุปโภคและบริโภค

๑.๔ สร้างและบำรุงรักษาแหล่งน้ำ และระบบชลประทาน โดยเพิ่มหรือพัฒนาแหล่งน้ำเพื่อใช้ในการอุปโภค บริโภค หรือเพื่อใช้ในด้านการเกษตรให้ครอบคลุมอย่างทั่วถึง

**๒.นโยบายการพัฒนาทั่วไป**

 เป็นงานที่ต้องดำเนินการตามกรอบการพัฒนาตามอำนาจหน้าที่การจัดทำบริการสาธารณะขององค์การบริหารส่วนตำบล เพื่อให้การบริการและการพัฒนาคุณภาพชีวิตของประชาชนโดยรวม ๔ ด้าน ดังนี้

**๑.ด้านโครงสร้างพื้นฐาน**

๑.๑ พัฒนาปรับปรุงระบบน้ำประปาภายในหมู่บ้าน พัฒนาระบบน้ำเพื่อการเกษตร แหล่งน้ำธรรมชาติ น้ำเพื่ออุปโภค บริโภคให้มีประสิทธิภาพและเพียงพอเพื่อคุณภาพชีวิตที่ดีของพี่น้องประชาชนในตำบล

๑.๒ พัฒนาปรับปรุงถนนเชื่อมระหว่างหมู่บ้าน ตำบล ให้ได้มาตรฐานและอยู่ในสภาพพร้อมใช้งานได้เพื่อความสะดวกในการสัญจรไปมา ขอรับการสนับสนุนงบประมาณอย่างเร่งด่วน

๑.๓ พัฒนาขยายเขตระบบไฟฟ้า ไฟฟ้าแสงสว่าง ไฟฟ้าเพื่อการเกษตร ไฟฟ้าสาธารณะให้ครอบคลุมมากยิ่งขึ้นเพื่ออำนวยความสะดวกในการดำรงชีวิตและความปลอดภัยในชีวิตและทรัพย์สินตลอดจนการประกอบสัมมาอาชีพ

๑.๔ จัดทำผังเมืองตำบลให้มีประสิทธิภาพ เพื่อการเข้าถึงปัญหาและสามารถแก้ไขได้ตรงจุด

๑.๕ มุ่งประสานงานขอความร่วมมือกับองค์กรปกครองส่วนท้องถิ่นอื่น ส่วนราชการ และองค์กรภาครัฐอื่นๆ เพื่อรับการสนับสนุนงบประมาณ สนับสนุนการจัดทำบริการสาธารณะแก่พี่น้องประชาชน

**๒.ด้านเศรษฐกิจ**

๒.๑ ส่งเสริมการรวมกลุ่มอาชีพเพื่อพัฒนารายได้ของครัวเรือนให้มีคุณภาพที่ดี สู่ชุมชนเข้มแข็ง และเสริมสร้างความเข้มแข็งของเศรษฐกิจในระดับรากฐาน ให้ประชาชนมีรายได้เพิ่มขึ้นนอกเหนือจากรายได้เป็นหลัก

๒.๒ ส่งเสริม สนับสนุนการพัฒนาฝีมือแรงงาน การฝึกอาชีพ เพื่อสร้างงาน เพิ่มรายได้ ดำเนินการเองและรับการสนับสนุนงบประมาณจากองค์กรภาครัฐที่เกี่ยวข้อง

 **๓. ด้านพัฒนาสังคม**

**๓.๑ ด้านการศึกษา**

๓.๑.๑ ส่งเสริมการพัฒนาการศึกษาทุกระดับ เพื่อเสริมสร้างพัฒนาการ

ของเด็กปฐมวัย และเสริมสร้างความรู้แก่นักเรียนระดับประถมศึกษา ในเขตพื้นที่ ๓ โรงเรียนในตำบลนาดี

 / ๓.๑.๒ สนับสนุน....

-๖-

๓.๑.๒ สนับสนุนให้ข้าราชการ เจ้าหน้าที่ และผู้ดูแลเด็กให้ได้รับการฝึกอบรมเพื่อเพิ่มศักยภาพของบุคลากรให้สามารถพัฒนาการองค์กรเพิ่มขีดความสามารถในการให้บริการประชาชนให้มีประสิทธิภาพมากยิ่งขึ้น

๓.๑.๓ ส่งเสริมให้ศูนย์พัฒนาเด็กเล็ก เป็นศูนย์กลางการ เสริมสร้างพัฒนาการของเด็กปฐมวัย ทั้งด้านร่างกาย อารมณ์ และจิตใจ ควบคุมคุณภาพอาหารให้ถูกต้องตามหลักโภชนาการ ปรับปรุงศูนย์ให้ได้มาตรฐานและสุขลักษณะ

๓.๑.๔ สนับสนุนและส่งเสริมโรงเรียนในตำบลนาดี ในการจัดกิจกรรม ด้านวิชาการ การศึกษา เพื่อเพิ่มทักษะการเรียนรู้ของนักเรียนระดับประถมศึกษา

 **๓.๒** **ด้านการอนุรักษ์วัฒนธรรม ประเพณี และภูมิปัญญาท้องถิ่น**

๓.๒.๑ สนับสนุนประเพณี และวันสำคัญทางพระพุทธศาสนา เพื่อให้วัฒนธรรมประเพณีได้รับการอนุรักษ์สืบทอดถึงคนรุ่นหลัง เช่นงานประเพณีสงกรานต์ ลอยกระทง และสนับสนุนกิจกรรมที่วัดในเขตตำบลนาดี

๓.๒.๒ จัดให้มีการบำรุงรักษาศิลปะ จารีตประเพณี ภูมิปัญญาท้องถิ่นและวัฒนธรรมอันดีงามของตำบลนาดี

  **๓.๓ ด้านสาธารณสุข**

๓.๓.๑ สนับสนุนการป้องกันและควบคุมโรคติดต่อไวรัสโคโรน่า (COVID ๑๙) โดยเน้นการมีส่วนร่วมของประชาชน เพื่อให้ประชาชนมีความเข้าใจและได้รับความรู้ในเรื่องของโรคภัยต่างๆ สามารถป้องกันตนเองได้

๓.๒.๒ ส่งเสริมบทบาทของอาสาสมัครสาธารณสุข (อสม.) ให้มีความพร้อมและมีศักยภาพในการจัดการงานบริการสาธารณสุขมูลฐานอย่างมีประสิทธิภาพ

๓.๓.๓ ดำเนินการและสนับสนุนการดำเนินการเฝ้าระวัง การป้องกันและแก้ไขโรคติดต่อและโรคระบาด

**๓.๔ ด้านการป้องกันและบรรเทาสาธารภัย**

๓.๔.๑ สนับสนุนและจัดอุปกรณ์ในการปฏิบัติหน้าที่ป้องกันและบรรเทาสาธารณภัย

๓.๔.๒ สนับสนุนกิจกรรมการรณรงค์ด้านการจราจรเพื่อความปลอดภัยในการใช้เส้นทางคมนาคมและยานพาหนะของพี่น้องประชาชนโดยเฉพาะในช่วงเทศกาล

๓.๔.๓ ส่งเสริมและสนับสนุนการจัดระบบความปลอดภัยและรักษาความสงบเรียบร้อยการเข้าร่วมกิจกรรมในงานพิธีต่างๆ ภายในเขตตำบลนาดี

 /๓.๕ ด้านการป้องกัน....

-๗-

 **๓.๕ ด้านการป้องกันและแก้ไขปัญหายาเสพติด**

๓.๕.๑ สนับสนุนการแก้ไขปัญหายาเสพติดร่วมกับตำรวจ กำนัน ผู้ใหญ่บ้าน ผู้นำชุมชน เพื่อลดปัญหายาเสพติดและให้โอกาสผู้ติดยาได้กลับมาใช้ชีวิตร่วมกับคนอื่นในสังคมได้

๓.๕.๒ ส่งเสริมและสนับสนุนการรณรงค์ป้องกันและควบคุมการแพร่ระบาดของยาเสพติด ทั้งในระดับหมู่บ้าน ตำบล อำเภอ และในระดับจังหวัด

  **๔. ด้านการพัฒนาการบริหารการเมือง การปกครอง และการบริหารจัดการองค์กร**

๔.๑ จัดระเบียบที่ทำการองค์การบริหารส่วนตำบลนาดี ให้เป็นองค์กรต้นแบบในการให้บริการ ต้อนรับด้วยรอยยิ้ม เอาใจใส่ เต็มใจให้บริการ โดยยึดหลักการประชาชนและผู้ใช้บริการเป็นศูนย์กลาง

 ๔.๒ บริหารราชการและบริการจัดการโดยยึดหลัก บริหารบ้านเมืองด้วยหลัก

ธรรมาภิบาล ซึ่งประกอบด้วย หลักนิติธรรม หลักคุณธรรม เน้นความโปร่งใส รู้รับผิดชอบและความคุ้มค่า เพื่อพี่น้องประชาชนในตำบล

๔.๓ บริหารราชการและบริหารจัดการโดยยึดถือการมีส่วนร่วมของประชาชนทุกภาคส่วนในการบริหารท้องถิ่นร่วมกัน ทั้งข้อเสนอแนะ แสดงความคิดเห็น และสามารถตรวจสอบได้

ท่านประธานสภาองค์การบริหารส่วนตำบลนาดี ที่เคารพ นโยบายที่กระผมได้แถลงต่อสภาไปแล้วนั้น ได้ตั้งอยู่บนฐานความสอดคล้องของพี่น้องประชาชน ภายใต้การมีส่วนร่วมในการกำหนดจากทุกภาคส่วน โดยยึดหลัก “นาดีก้าวหน้า มุ่งพัฒนา พึ่งพาได้” เพื่อประโยชน์สุขของพี่น้องประชาชนตำบลนาดี ทุกคำสัญญาประชาคม คือภารกิจในการบริหารกิจการองค์กรให้สามารถแปลงนโยบายไปสู่การบริหารสาธารณะต่อชุมชนได้ โดยใช้กระบวนการการมีส่วนร่วมของประชาชนในท้องถิ่นในการจัดทำแผนพัฒนาองค์การบริหารส่วนตำบล จัดทำงบประมาณจัดซื้อจัดจ้าง การตรวจสอบประเมินผล และการเปิดเผยข้อมูลข่าวสารโดยจะถือปฏิบัติตามข้อกำหนดของกฎหมายทุกประการ

ท่านประธานสภาที่เคารพ นอกจากคำแถลงต่อที่ประชุมสภาองค์การบริหารส่วนตำบลนาดี ความมุ่งมั่นตั้งใจจริงของกระผมและคณะผู้บริหารแล้วจะประสบผลสำเร็จอย่างมีประสิทธิภาพไม่ได้หากไม่ได้รับความร่วมมือและการสนับสนุนจากภาคส่วนต่างๆ โดยเฉพาะอย่างยิ่งการสนับสนุนจากสมาชิกสภาองค์การบริหารส่วนตำบลนาดีนาดี ซึ่งเป็นผู้ทรงเกียรติ เป็นที่ยอมรับนับถือ และได้รับความไว้วางใจจากพี่น้องประชาชนตำบลนาดี

เข้ามาทำหน้าที่แทน ที่สำคัญคือพี่น้องประชาชนชาวตำบลนาดีทุกท่าน เป็นเครื่องยืนยันชี้ชัดได้ว่าเราต่างมีเป้าหมายในการพัฒนาตำบลนาดีที่ตรงกัน และกระผมจะขออนุญาตท่านประธานสภาที่จะแนะนำคณะผู้บริหารเพื่อจะได้ประสานงานกับท่านสมาชิกสภาองค์การบริหารส่วนตำบลนาดีนาดีในการดำเนินงานทางนโยบายเพื่อก่อให้เกิดประโยชน์สูงสุดต่อพี่น้องประชาชนชาวตำบลนาดี ดังนี้

 /๑.นายกุหลาบ...

-๘-

1. นายกุหลาบ ภูกิจเย็น เป็นรองนายกองค์การบริหารส่วนตำบลนาดี คนที่ ๑

ทำหน้าที่ดูแลรับผิดชอบงานปฏิบัติงานในส่วนโยธา กองช่าง และตามที่นายกองค์การบริหารส่วนตำบลนาดีมอบหมาย

1. นางสาวจีระนันท์ ภูงามเงิน เป็นรองนายกองค์การบริหารส่วนตำบลนาดี คนที่ ๒

ทำหน้าที่ดูแลรับผิดชอบงานในด้านพัฒนาสังคมสิ่งแวดล้อม และทรัพยากรธรรมชาติ

และในส่วนการปฏิบัติงานด้านกองการศึกษา และตามที่นายกองค์การบริหารส่วนตำบลนาดี มอบหมาย

1. นางมัทนียา ภูสมศรี เป็นเลขานุการนายกองค์การบริหารส่วนตำบลนาดี

ทำหน้าที่ประสานงานต่างๆ และปฏิบัติหน้าที่ตามที่นายกองค์การบริหารส่วนตำบล

นาดี มอบหมาย

 กระผมหวังเป็นอย่างยิ่งว่าการปฏิบัติหน้าที่ในฐานะผู้บริหารสูงสุดของกระผมจะได้รับการสนับสนุนรวมไปถึงการร่วมมือทั้งแรงกาย แรงใจ จากทุก ๆ ท่าน เป็นอย่างดี เพื่อนำนโยบายไปสู่การปฏิบัติหน้าที่ให้เกิดผลสัมฤทธิ์เกิดประโยชน์สูงสุดแก่พี่น้องชาวตำบลนาดี ต่อไป ขอขอบคุณครับ

นางสาวแก้วสุดา แก้วโสม สำหรับการแถลงนโยบายของนายกองค์การบริหารส่วนตำบลนาดี ได้นำแถลงประธานสภาฯ นโยบายตามระเบียบวาระ เรียบร้อยแล้ว มีสมาชิกท่านสงสัยหรือจะสอบถามหรือไม่คะ

มติที่ประชุม -ไม่มี

**ระเบียบวาระที่ ๖** **เรื่องอื่น ๆ**

นางสาวแก้วสุดา แก้วโสม มีสมาชิกท่านใดจะเพิ่มเติมเรื่องอื่น ๆ หรือไม่คะ

ประธานสภาฯ

มติที่ประชุม ไม่มี

นางสาวแก้วสุดา แก้วโสม -เมื่อไม่มีท่านใดสงสัยสอบถามเพิ่มเติม ขอปิดประชุม

ประธานสภาฯ

ปิดประชุมเวลา ๑๒.๐๐ น

/(ลงชื่อ) เดชชัย...

 -๙-

 (ลงชื่อ) เดชชัย ภูลายดอก ผู้จดรายงานการประชุมสภาองค์การบริหารส่วนตำบลนาดี

 (นายเดชชัย ภูลายดอก)

 เลขานุการสภาองค์การบิรหาร่สวนตำบลนาดี

(ลงชื่อ) แก้วสุดา แก้วโสม ผู้ตรวจรายงานการประชุมสภาองค์การบริหารส่วนตำบลนาดี

 (นางสาวแก้วสุดา แก้วโสม)

 ประธานสภาองค์การบริหารส่วนตำบลนาดี

(ลงชื่อ) คาน โทนาพันธ์ ประธานกรรมการตรวจรายงานการประชุม

 (นายคาน โทนาพันธ์)

สมาชิกสภาองค์การบริหารส่วนตำบลนาดีนาดี หมู่ที่ ๑

(ลงชื่อ) สุภาวดี ภูเวียง กรรมการตรวจรายงานการประชุม

 (นางสุภาวดี ภูเวียง)

สมาชิกสภาองค์การบริหารส่วนตำบลนาดีนาดี หมู่ที่ ๔

 (ลงชื่อ) ชานิสา บุญเต็ม กรรมการตรวจรายงานการประชุม

 (นางชานิสา บุญเต็ม)

สมาชิกสภาองค์การบริหารส่วนตำบลนาดีาดี หมู่ที่ ๘